કઠુઆની ઘટના બેશક અત્યંત નિંદનીય છે. સ્વાભાવિક પણે જ દેશમાં તેનો વિરોધ થયો અને થવો જ જોઈએ. દેશભરના લોકોએ રસ્તાઓ પર આવી કઠુઆની બાળકી પર રેપ કરનાર આરોપીઓને કડકમાં કડક સજાની માંગ કરી તે ખૂબ જરૂરી હતું. પરંતુ કેટલાક તત્ત્વોએ આ ઘટનાને કોમવાદી રંગ આપવાનો ખેલ ખેલ્યો એ પણ સર્વથા નિંદનીય છે. કઠુઆની ઘટનાને ‘હિન્દુ’ અને ‘મંદિર’ સાથે જોડી આ તત્ત્વો દ્વારા ખૂબ મોટી ચકચાર જગાવવામાં આવી. દિકરી મુસ્લિમ હતી તે બાબતનો રાજકીય લાભ ખાટવા માટે સત્તાલાલસુઓ રસ્તા પર ઉતરી આવ્યા, પરંતુ એ જ અરસામાં મદ્રેસાઓમાં અને ચર્ચમાં પણ ઉપર જણાવ્યા પ્રમાણે બળાત્કાર થયા છે. પરંતુ તે બાબતે કોઈએ ન તો મદ્રેસાઓ વિરુદ્ધ રેલી કાઢી કે ન તો ચર્ચ અને પાદરી વિરુદ્ધ બેનરો લગાવ્યા. બળાત્કારનો ભોગ બનેલી આસિફા માટે રાહુલ ગાંધી મીણબત્તીઓ લઈ રાત્રે રેલી કાઢી શકે છે પણ ગાઝિયાબાદની ગીતા માટે બધા મીણબત્તીવાળા કેમ અંધારામાં ગાયબ થઈ ગયા ?